Ture Schwebs

Ture Schwebs (født 6. juli 1950) er en norsk litteraturviter, forsker og fagbokforfatter.

Schwebs er professor ved Høgskolen på Vestlandet. Han har hovedfag i nordisk litteratur fra Universitetet i Bergen, og arbeidet 10 år i videregående skole, før han i 1990 ble tilsatt ved HiB.

Schwebs har i sin forskning særlig konsentrert seg om medie- og norskfaglige emner. Hans forskningsinteresser er knyttet til tekstformer og sjangrer i nye medier, tekstkulturens forhold til den digitale informasjonsteknologien og til barn og unges ikt-bruk.

Schwebs er forfatter, sammen med Helge Østbye, av læreboken Media i samfunnet, som kom første gang i 1988. Denne boken er i 2020 kommet i sin åttende utgave, med Brita Ytre-Arne som medforfatter. Denne boken er mange norske mediestudenters første møte med disiplinen. En annen bok, som var viktig i sin samtid, er Skjermtekster fra 1994, med Schwebs som redaktør. I 1996 kom han med CD-ROMen Rom for norsk. Schwebs er videre forfatter av Tekst.no, første gang utgitt i 2001, sammen med Hildegunn Otnes. I 2010 kom Tekst 2 null, forfattet sammen med Jon Hoem.

Eksterne lenker 	

 Presentasjon ved Høgskolen på Vestlandet 

Medievitere
Norske sakprosaforfattere
Fødsler i 1950
Professorer ved Høgskulen på Vestlandet